
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 12P/57/2025 2325201355 19. 06. 2025 JUDr. Myrtill Vojteková ECLI:SK:OSGA:2025:2325201355.2
Rozsudok bez odôvodnenia Okresný súd Galanta pred sudkyňou JUDr. Myrtill Vojtekovou vo veci starostlivosti o maloleté dieťa: A. B., nar. XX.XX.XXXX, trvale bytom ako matka, v konaní zastúpené kolíznym opatrovníkom Úradom práce, sociálnych vecí a rodiny Galanta, dieťa rodičov - matky: C. B., D. E., nar. XX.XX.XXXX, trvale bytom F. XXXX/XX, A., v konaní zastúpená: advokátska kancelária JUDr. Martin Kubovič, LLM, MSc, so sídlom M.R.Štefánika 3080/14, Sereď a otca: G. B., nar. XX.XX.XXXX, trvale bytom H. XXX/X, A., o návrhu matky maloletého dieťaťa na schválenie právneho úkonu za maloleté dieťa, takto rozhodol: I. Schvaľuje sa právny úkon, ktorý v mene maloletého dieťaťa vykonala jeho zákonná zástupkyňa, matka, C. B., vyjadrený v Darovacej zmluve a zmluve o zriadení vecného bremena zo dňa 19.03.2025, uzatvorenej medzi F. B., ako darcom v rade 1. a I. B., ako darcom v rade 2. a J. E., ako obdarovaným v rade 1. a maloletým A. B., ako obdarovaným v rade 2., predmetom ktorej je darovanie nehnuteľností, presne špecifikovaných v článku I., II., III a IV. tejto zmluvy obdarovanému v rade 1. a maloletému dieťaťu ako obdarovanému v rade 2., a zriadenie vecného bremena k nehnuteľnostiam presne špecifikovaných v článku IV., spočívajúceho v práve doživotného užívania prevádzaných nehnuteľností darcami v rade 1. a 2. . II. Žiaden z účastníkov nemá nárok na náhradu trov konania. Poučenie: Proti tomuto rozsudku nemožno podať odvolanie, nakoľko sa tohto svojho práva účastníci konania účinne v súlade s ustanovením § 368 Civilného sporového poriadku pred súdom vzdali. Písomné vyhotovenie rozhodnutia v zmysle § 221 písm. a) Civilného sporového poriadku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2025:2325201355.2 (dáta aktuálne k 14. 11. 2026). Záväzné je znenie zverejnené súdom.




